Siden februar 2012 har 24-årige Katrine Myrup fra Aars liv stort set kun handlet om gymnastik. - Det er så fedt. Det er min drøm, der er gået i opfyldelse. Hun er pt. eneste nordjyde på DGIs Verdenshold - også kendt som Danmarks landshold i opvisningsgymnastik. Men efter ti måneders turné fordelt på fem forskellige kontinenter, er rejsen snart forbi. - Man må kun være på Verdensholdet én gang á et år, så efter landsstævnet er jeg færdig. Nordjyden, der bor i Aarhus, vil derfor tilbage til Nordjylland efter en velfortjent sommerferie. - Jeg har haft orlov på mit studie på Aalborg Universitet. Så jeg fortsætter med at læse idræt der, siger Katrine Myrup til TV2/Nord.

Opsummering:
Når Landsstævnet i Esbjerg stopper på søndag, er Katrine Myrup fra Aars færdig på DGIs Verdenshold. Derfor kommer hun tilbage til Nordjylland.